
ועדת העליה, הקליטה והתפוצות
24/04/2013

הכנסת התשע-עשרה
נוסח לא מתוקן

מושב ראשון
<פרוטוקול מס' 1>
מישיבת ועדת העליה, הקליטה והתפוצות
יום רביעי, י"ד באייר התשע"ג (24 באפריל 2013), שעה 8:45
<סדר היום:>
<מינוי יושב-ראש ועדת העלייה, הקליטה והתפוצות. בהשתתפות יושב-ראש הכנסת, חבר הכנסת יולי (יואל) אדלשטיין וחברי הוועדה>
נכחו:

<חברי הוועדה:> 
צחי הנגבי – היו"ר
יואל רזבוזוב – היו"ר
יחיאל (חיליק) בר

מרדכי יוגב

דב ליפמן

ראובן ריבלין
יריב לוין

שמעון סולומון
<מוזמנים:> 
יושב-ראש הכנסת יואל (יולי) אדלשטיין
השרה לקליטת העלייה סופה לנדבר
	דמיטרי אפרצב
	–
	המנהל הכללי, המשרד לקליטת העלייה

	בת שבע ראובני
	–
	סמנכ"לית בכירה למנהל ומשאבי אנוש, המשרד לקליטת העלייה

	לודמילה לגוש
	–
	יועצת תקשורת, המשרד לקליטת העלייה

	אלעד סון
	–
	דובר המשרד, המשרד לקליטת העלייה

	חגי מן
	–
	יועץ בכיר לשרת הקליטה, המשרד לקליטת העלייה

	אירית לוי
	–
	יועצת השרה, המשרד לקליטת העלייה

	מגי קורן
	–
	מנהלת אגף חינוך מבוגרים, משרד החינוך

	מאיה שריר
	–
	מנהלת אגף קליטת תלמידים עולים, משרד החינוך

	דפני מושיוב
	–
	מפקחת ארצית- קליטת עלייה, משרד הרווחה

	עירית גוטמן
	–
	מרכזת בכירה פניות ציבור, המשרד לאזרחים ותיקים

	ג'ורג' דובין
	–
	מנהל אגף  קליטה בעיריית נתניה, מרכז השלטון המקומי

	רוזיטה ברלין
	–
	מנהלת קליטה בעיריית מודיעין, מרכז השלטון המקומי

	טל ליפובצקי טשורני
	–
	מנהלת קליטה בראשון לציון, מרכז השלטון המקומי

	איגור צרקין
	–
	קליטה בראשון לציון, מרכז השלטון המקומי


	ג'וש שוורץ
	–
	מזכ"ל ואחראי על קשרי ממשל, הסוכנות היהודית

	עודד פויר
	–
	מנהל היחידה לעידוד עלייה, ההסתדרות הציונית העולמית

	ד"ר מלה תבורי
	–
	ראש תחום בכיר מידע ומחקר, נתיב

	אסתר בלום
	–
	מנהלת פרויקטים, מועצת ארגוני עולים

	שושנה רון
	–
	מנכ"לית ברית יוצאי בוכרה וסגנית יו"ר מועצת ארגוני העולים, מועצת ארגוני עולים

	מאיר לב
	–
	יו"ר, מועצת ארגוני עולים

	איבון קפון
	–
	עולי יוון, מועצת ארגוני עולים

	ד"ר נעמי מרחב
	–
	ארגון יוצאי מרכז אירופה, מועצת ארגוני עולים

	מיכאל בן סעדון
	–
	ארגון "גבהים"  - מסייע לעולים בתעסוקה, מועצת ארגוני עולים

	בוריס שינדלר
	–
	פעיל חברתי

	דניאל פומרנץ
	–
	עולה חדש, מו"ל "פלייבוי" בישראל

	יבגני אוטקין
	–
	עולה חדש

	גיא סוסמן
	–
	עולה חדש מארצות-הברית

	ניקול וולפרט
	–
	עולה חדשה ממקסיקו

	דבורה לקס אמיתי
	–
	עולה חדשה מקוסטה ריקה

	אירנה אלשנסקאיה
	–
	עולה חדשה מרוסיה

	ילנה קרול
	–
	שליחת הסוכנות היהודית לאוקראינה

	יוליה זלקינד
	–
	עולה חדשה מאוקראינה, נעל"ה, מרכז לחיילים בודדים ע"ש מייקל לוין 

	אליסיה מושקוביץ
	–
	

	אליאס מהרי
	–
	עולה חדש

	מייקל פרידמן
	–
	עולה חדש מאנגליה, יזם

	ג'וסי ארבל
	–
	מנהלת שירותי קליטה, התאחדות עולי אמריקה הלטינית

	סם קדוש
	–
	מנכ"ל, C.N.E.F - מרכז לסטודנטים עולים דוברי צרפתית

	דני ווזנר
	–
	מנהל תקשורת וקשרי ממשלה, איחוד הקהילות היהודיות בצפון אמריקה

	שמואל גרונדוורג
	–
	עו"ד, מנכ"ל, הקונגרס היהודי העולמי

	עדנה ויינשטוק-גבאי
	–
	עו"ד מנהלת יוזמות אסטרטגיות, הקונגרס היהודי העולמי

	אריק מייקלסון
	–
	סמנכ"ל, ארגון "נפש בנפש"

	זאב גרשנסקי
	–
	מנהל המחלקה לקשרי ממשלה, ארגון "נפש בנפש"

	זיוה מקונן-דגו
	–
	מנכ"ל, האגודה הישראלית למען יהודי אתיופיה

	וונדה אקלה
	–
	מנכ"ל, נציגי ארגונים של קהילת יוצאי אתיופיה בפרויקט הלאומי האתיופי

	דניאל חפץ
	–
	מנהל פרויקטים AMI, עמ"י ישראל

	אדויג שקרון
	–
	רכזת קליטה ארצית - עמותת תמיכה לעולים מצרפת, עמ"י ישראל

	דניאל אהרון
	–
	מנכ"ל, עמותת "אח גדול"

	דמיטרי בולט
	–
	מייסד העמותה, עמותת "אח גדול"

	ד"ר אברהם נגוסה
	–
	מנהל, ארגון מכנף דרום לציון

	יוסף פייט
	–
	מתנדב, ארגון מכנף דרום לציון

	מיכאל בלום
	–
	כתב סוכנות ידיעות צרפתית, עיתונאים

	ליה נירגד
	–
	המשמר החברתי

	דורון בוסתן
	–
	עוזר פרלמנטרי, חבר הכנסת יחיאל (חיליק) בר

	חגי טבת
	–
	עוזר פרלמנטרי, חבר הכנסת יואל רזבוזוב 


<מנהלת הוועדה:>
דנה גורדון
<רישום פרלמנטרי:>
הילה מליחי
<מינוי יושב-ראש ועדת העלייה, הקליטה והתפוצות. בהשתתפות יו"ר הכנסת חה"כ יולי (יואל) אדלשטיין וחברי הוועדה>
<היו"ר צחי הנגבי:>
בוקר טוב ליושב-ראש הכנסת, לחברי הוועדה, ליושב-ראש המיועד. ראשית, אני רוצה להודות ליושב-ראש הכנסת על-כך שהוא פותח את היום עם עניבה צהובה. יאה, וכך ראוי.
<יריב לוין:>
וכך לא יהיה בהמשך.
<היו"ר צחי הנגבי:>
אני שמח שאני מביא בפני הוועדה את החלטת ועדת הכנסת, שאני אקרא אותה. "בהתאם להוראות סעיף 106א(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת. ועדת הכנסת ממליצה בפני ועדת העלייה, הקליטה והתפוצות לבחור בחבר הכנסת יואל רזבוזוב לכהן כיושב-ראש הוועדה". זה כבוד מיוחד עבורי. אמי הייתה יושבת-ראש ועדת העלייה והקליטה, הקימה אותה בשעתו. אני לא זוכר אם רובי היה אז ח"כ - - - 
<ראובן ריבלין:>
אנחנו כולנו – אז עבדנו קדנציה אחת. היא הוקמה על-ידי אימא שלך. 
<היו"ר צחי הנגבי:>
יש לנו פה מימין ומשמאל שני עולים חדשים. אחד אסיר ציון, אחד נכנס עכשיו להיות אסיר ציון. אני מאחל ליואל הצלחה, כמובן, לאחר שייבחר. אדוני יושב-ראש הכנסת.
<יולי יואל אדלשטיין:>
קודם כל, תודה ליושב-ראש ועדת הכנסת. יש לנו עוד, אני חושב, שני טקסים היום, של בחירת יושב-ראש ועדה. קודם כל, באופן אישי אני חייב לומר – והנוכחים כאן יודעים את זה – שאני מרגיש מאוד בבית בוועדה הזאת. מאז 96' אני לא חושב שהייתה קדנציה אחת שלא הייתי או מפוקח על-ידי הוועדה הזאת כשר הקליטה, סגן שר הקליטה, ולאחר מכן שר ההסברה והתפוצות; או חבר בוועדה בכל אותן התקופות שלא שימשתי חבר בממשלה.

אתמול – אם מותר לי לגלות – ישבנו לשיחה ארוכה עם היושב-ראש הנכנס – אחרי שהוא ייבחר, כפיש ציין צחי הנגבי – יואל רזבוזוב, וסיפרתי לו את ההווי של הוועדה הזאת. אני חושב שכבר היום אנחנו רואים את הסימנים. יש צירוף יפה של חברי כנסת כאן, שחלקם נוכחים כאן כרגע.  גם ותיקים, גם חדשים, גם עולים וגם ילידי הארץ. הצירופים האלה מאוד משמחים אותי. דבר שני, יש מספר גופים שמרגישים לא פחות ממני בבית בוועדה הזאת. אני ודאי מדבר גם על משרד הקליטה, גם על הסוכנות היהודית, גם על "נתיב", לשכת הקשר, ועוד – בלי לפגוע באף אחד, אבל יש גופים. והדבר השלישי הוא ארגונים. ארגוני עולים, ארגוני מתנדבים, ארגונים חברתיים שונים, שהם חלק בלתי נפרד מנוף הוועדה הזו. ולפעמים גם כשלא הרבה ח"כים מגיעים, מסיבות מוצדקות – לפעמים יש במקביל מספר ועדות. כאן לא תמיד יש הצבעות עם הכרעה על חודו של קול בנושא חקיקה. אז מטבע הדברים מוחזקים חברי כנסת לפעמים בוועדה אחרת. אבל הדיון הוא תמיד רציני, תמיד פורה, תמיד לטובת הציבור, הודות, בין היתר, לנוכחות גופים ממשלתיים, סמי-ממשלתיים, התנדבותיים. ואני סמוך ובטוח שבכנסת ה-19 הוועדה הזאת תמשיך גם על-פי העקרונות האלה, וגם אולי תמצא דברים נוספים שטרם חשבנו עליהם.

אז אני מאחל המון הצלחה ליואל. דיבר צחי הנגבי על כך שבשבילו זה כבוד מיוחד. כשאני דיברתי אתו, אמרתי שאני הייתי עוד בזמנו מנותח על שולחן הניתוחים של הוועדה הזאת בימים של גאולה כהן, וגם בכנסת שלאחר מכן, כאסיר ציון ומסורב עלייה. התקיימו פה לא מעט דיונים סוערים על הצורך בשחרור של אסירי ציון, כך שגם בשבילי כל פעם להיות בוועדת העלייה, הקליטה והתפוצות זה כבוד ומעבר חד. למען האמת, אני חושב שהביקור הראשון שלי בכנסת לאחר העלייה ב-87' היה על-פי הזמנה של ועדת העלייה והקליטה באותם ימים, על-מנת לחשוב מה עוד אפשר לעשות למען אלה שעדיין נשארו מאחור. 

יואל, המון הצלחה לך, לדנה ולכל הנוכחים. אני מקווה שזו לא הפעם האחרונה שאנחנו פה. צחי יעיד שזה היה הנאום הכי ארוך כיושב-ראש הכנסת שלי בין כל הוועדות, כולל ועדת כספים וחוץ וביטחון.
<היו"ר צחי הנגבי:>
יש מברכים נוספים? אם לא, לפני שנעבור לבחירה רק נאמר שהיו כבר בכנסת אלופים – גם אלופים בצבא, גם אלופים יוצאי מוסד ושב"כ, שהם על תקן אלופים – אבל יש לנו בפעם הראשונה אלוף במקצוע ספורטיבי, אלוף ישראל בג'ודו. סגן אלוף אירופה פעמיים. אני אוכל להוציא מהארון את מדי הקרטה ופעם אחת לבדוק באמת מה עדיף – ג'ודו או קראטה. 
<היו"ר יואל רזבוזוב:>
אני מוכן. 

<היו"ר צחי הנגבי:>
רק אם תרחם.

<יולי יואל אדלשטיין:>
לא הייתי מציע לך לעשות את זה. 
<היו"ר צחי הנגבי:>
אני מעלה להצבעה. מי בעד המלצת ועדת הכנסת? מי נגד? 
הצבעה
בעד מינוי חבר הכנסת יואל רזבוזוב ליושב-ראש הוועדה – פה אחד 
נגד – אין 
נמנעים – אין 
המינוי אושר.
<היו"ר צחי הנגבי:>
פה אחד. 
<ראובן ריבלין:>
פה אתה יכול להצביע בשביל עצמך, כי זה בדרך כלל הקול הבטוח היחידי שיש.

<היו"ר צחי הנגבי:>
אני מכריז על כך שהושג רוב פה אחד. אנחנו נתחלף. תפוס את מקומך.
<(היו"ר יואל רזבוזוב, 09:00)>
<היו"ר יואל רזבוזוב:>
תודה רבה על הכבוד ועל המינוי. זו כבר הפתיחה, או שאנחנו עדיין לפני?

<דנה גורדון:>
אנחנו עוד לפני הפתיחה.

<היו"ר יואל רזבוזוב:>
אנחנו לפני הפתיחה. תודה לכל חברי כאן, לוועדת הכנסת, ליושב-ראש, ליושב-ראש הוועדה, לחברי לוועדה. לאט-לאט מצטרפים עוד ועוד ח"כים. אחרי הפתיחה הרשמית עם הדיון, אנחנו נודה לכולם. אבל אני יכול להגיד במסגרת הזאת שאני חושב שהוועדה הזאת הייתה ותהיה קרובה לליבי, כי אני אחד שחווה את העלייה. אני מכיר את כל המכשולים שהיו לי בדרך. ויש לי לא מעט סיפורים. אני חושב שאפשר לעשות הרבה בשביל גם להביא עוד עולים, גם להקל על אלה שעלו לכאן להיקלט. עכשיו אני מתחיל באופן רשמי. 
<הישיבה ננעלה בשעה 09:01.>
